Diari Oficial de la Generalitat Valenciana


Sumari del DOGV 6682, del 30-12-2011 (2011/13618)

ORDE 14/2011, de 26 de desembre, de la Conselleria de Governació, de convocatòria de subvencions destinades a l'adquisició i reposició d'instruments musicals, per a l'exercici 2012.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6682

Data del DOGV
:   30-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13003


Data del document
:   26-12-2011

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 14/2011, de 26 de desembre, de la Conselleria de Governació, de convocatòria de subvencions destinades a l'adquisició i reposició d'instruments musicals, per a l'exercici 2012.
[2011/13677]
L'article 12.1 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, assigna a la Conselleria de Governació, entre altres, les competències en matèria de bandes de música.
El Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, en l'article 29, atribuïx a la Subsecretaria de la Conselleria de Governació, entre altres funcions, les relacionades amb bandes de música i societats musicals.
D'altra banda, el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, disposa, en l'article 1.1, que a este departament li correspon exercir, entre altres competències, les relatives a bandes de música. A continuació, l'article 4.2 del referit Decret 114/ 2011 precisa l'àmbit de les esmentades competències que assumix la persona titular de la Conselleria de Governació.
Dins de les disponibilitats pressupostàries de l'any 2012, la Conselleria de Governació convoca les presents subvencions a fi de millorar la dotació d'instruments musicals i afavorir la seua reposició en l'àmbit de les associacions musicals sense ànim de lucre dedicades a la difusió musical, i contribuix d'esta manera a millorar l'oferta musical i la formació de qualitat dels músics valencians.
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la referida llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i el Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació,
ORDENE
Primer
Convocar, en règim de concurrència competitiva, la concessió de subvencions, dins dels límits pressupostaris que s'aproven per a la finalitat mencionada, destinades a les associacions musicals sense ànim de lucre de la Comunitat Valenciana, per a l'adquisició i reposició d'instruments musicals durant l'exercici 2012.
Segon
La present convocatòria de subvencions es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions.
Per això i de conformitat amb el que preveu l'article 2.3 de l'esmentada Orde de 26 de setembre de 1994, la concessió de les subvencions regulades en esta convocatòria queda condicionada a l'existència de crèdit adequat i suficient en els pressupostos de la Generalitat per a l'exercici 2012. En conseqüència, mentres no existisca l'esmentat crèdit, no es dictarà cap resolució sobre les sol·licituds que hagen pogut presentar-se en el marc de la present convocatòria.
Tercer
El Projecte de Llei de Pressupostos de la Generalitat per a l'exercici 2012 conté la línia de subvenció T7274000, inclosa en el programa 221.20, en el capítol VII, destinada a l'esmentada finalitat, per import de 215.000,00 € (dos-cents quinze mil euros). No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2012. Una vegada aprovada i publicada l'esmentada llei de pressupostos, per la Conselleria de Governació es farà pública la línia pressupostària concreta i l'import global màxim destinat a la concessió de les subvencions previstes en la present convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Quart
De conformitat amb els articles 3.4 i 7.4, del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre de 2007), la present convocatòria està exempta de notificació a la Comissió Europea per no ser-li d'aplicació l'article 107, apartat 1 del Tractat de Funcionament de la Unió Europea, en la mesura que no afecta els intercanvis comercials entre els estats membres.
Quint
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, i en el Decret 80/2011, d'1 de juliol, del Consell, pel qual es modifica la denominació i composició de l'esmentada Comissió, esta convocatòria no necessita el pronunciament de la que ara es denomina Comissió Delegada del Consell d'Hisenda i Pressupostos, ja que no té una especial incidència pressupostària i econòmica.
Sext
Aprovar les bases per les quals es regix la present convocatòria, incloses com a annex I d'esta orde, així com els models que figuren com a annex III i V.
DISPOSICIONS FINALS
Primera
1. En el cas que els documents que, d'acord amb les normes aplicables, han d'acompanyar la sol·licitud de concessió de subvencions ja estiguen en poder de qualsevol òrgan de l'administració actuant, l'entitat interessada podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar el número d'expedient, la data i l'òrgan o dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment al qual corresponen.
2. Per al cas d'impossibilitat material d'obtindre els referits documents, l'òrgan competent podrà requerir a l'entitat sol·licitant la seua presentació o, si no n'hi ha, l'acreditació per altres mitjans dels requisits als quals es referixen els mateixos documents.
3. En tot cas, de conformitat amb el que establixen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic, a les entitats que concórreguen a esta convocatòria no se'ls exigirà la presentació dels documents a què es referixen els mencionats preceptes, ni en el moment de formular la sol·licitud ni tampoc, si resultaren beneficiàries, en el de procedir a la justificació del pagament de les subvencions concedides.
Segona
Tots els impresos a què es fa menció en les bases d'esta convocatòria estaran a disposició de les entitats interessades en la seu electrònica o portal institucional de la Generalitat en internet i en qualsevol oficina PROP.
Tercera
En tot allò no regulat en esta orde caldrà ajustar-se al que disposa la Llei de la Hisenda Pública de la Generalitat Valenciana, el text refós de la qual va ser aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Quarta
La present orde entrarà en vigor l'endemà de la publicació en el Diari Oficial de la Comunitat Valenciana.
Quinta
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present orde, que posa fi a la via administrativa, podrà ser recorreguda pels interessats, potestativament en reposició o bé podran plantejar directament recurs contenciós administratiu, en els terminis i davant dels òrgans que s'indiquen a continuació:
1. El recurs de reposició haurà d'interposar-se davant del conseller de Governació, en el termini d'un mes a comptar de l'endemà de la seua publicació.
2. El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació o a partir de l'endemà en què es notifique la resolució expressa del recurs de reposició o en el qual este haja d'entendre's presumptament desestimat.
València, 26 de desembre de 2011
El conseller de Governació,
SERAFÍN CASTELLANO GÓMEZ
ANNEX I
Bases de la convocatòria pública de subvencions destinades a l'adquisició i reposició d'instruments musicals, per a l'exercici 2012.
Primera. Objecte de les subvencions
1. La present convocatòria, en règim de concurrència competitiva, té com a objecte la concessió de subvencions a les associacions musicals sense ànim de lucre de la Comunitat Valenciana destinades a l'adquisició i reposició, durant l'exercici 2012, de qualsevol tipus d'instruments musicals per a la seua utilització en la banda de música i escola de música o escola d'educands de què siguen titulars.
2. L'import de les subvencions regulades en la present convocatòria, en cap cas podrà ser de tal quantia que, aïlladament o en concurrència amb altres subvencions, ajudes, ingressos o altres recursos, superen el cost de l'adquisició subvencionada a desenrotllar pel beneficiari.
De la mateixa manera, els que hagen obtingut ajudes en qualsevol de les quatre convocatòries anteriors per a este mateix fi, també podran ser beneficiàries de les subvencions previstes en esta convocatòria, si bé la suma d'allò que s'ha concedit en el període referit i l'ajuda a percebre en el present exercici no podrà en cap cas superar l'import global màxim establit, per a cada tipus d'ajuda, en l'apartat 2 d'esta base.
Segona. Supòsits exclosos
Queden exclosos d'esta convocatòria els supòsits següents:
1. Adquisicions d'instruments musicals per conservatoris oficials, la titular dels quals siga la mateixa Generalitat, així com per qualsevol tipus d'organisme o ens públic que forme part de l'administració del Consell.
2. Adquisició d'instruments musicals per conservatoris o escoles de música de caràcter municipal, així com per entitats sense ànim de lucre dedicades a l'ensenyança musical reglada.
3. Aquelles adquisicions que no oferisquen o comprometen amb recursos propis o diferents dels que s'oferixen en esta convocatòria, un percentatge mínim del 50% (cinquanta per cent) del pressupost dels gastos previstos per a estes.
4. Adquisició d'accessoris, que no formen part de l'instrument a adquirir, excepte en el supòsit dels instruments de percussió.
Tercera. Sol·licitants i requisits
1. Podran sol·licitar estes subvencions les associacions musicals de la Comunitat Valenciana que pretenguen adquirir instruments musicals objecte d'esta convocatòria durant l'any 2012, sempre que de conformitat amb el que preveu l'article 13.1 de la Llei 38/2003, de 17 de novembre, General de Subvencions, complisquen els requisits següents:
a) Que en el moment de la finalització del termini de presentació de sol·licituds de la present convocatòria, figuren inscrites en el corresponent Registre d'Associacions o Registre de Fundacions, dins de l'àmbit de la Comunitat Valenciana, com a associacions o fundacions, sense ànim de lucre, la finalitat de les quals siga la divulgació i promoció cultural de la música.
b) Que formen part de la Federació de Societats Musicals de la Comunitat Valenciana.
c) Que es troben al corrent en el compliment de les seues obligacions tributàries i enfront de la Seguretat Social, d'acord amb el que establix el punt 1 lletra e) de l'article 14 de l'esmentada Llei General de Subvencions.
2. Quedaran excloses de la present convocatòria les entitats en què concórrega alguna de les circumstàncies previstes en els articles 13.2 i 13.3 de la Llei 38/2003, de 17 de novembre, General de Subvencions.
Quarta. Formalització de les sol·licituds i termini de presentació.
1. La sol·licitud es formalitzarà en l'imprés que figura com a annex II de la present orde. Este imprés de sol·licitud, degudament subscrit pel o la representant legal de l'associació musical, junt amb la documentació ressenyada en la base quinta d'esta convocatòria, aniran dirigits a la Conselleria de Governació, el domicili de la qual està ubicat al carrer Historiador Chabás, núm. 2, DP 46415 de la ciutat de València, i que té la següent seu electrònica: o .
2. La sol·licitud, junt amb els annexos i la documentació exigida en les bases de la convocatòria, es podrà presentar en el Registre General de la Conselleria de Governació, en el domicili abans indicat, i en els registres de les direccions territorials de l'esmentada conselleria d'Alacant, al c/ Rambla Méndez Núñez, 41, 03161 Alacant; de Castelló, al c/ Major, 78 12637 Castelló; i de València, al c/ Historiador Chabás, núm. 2, 46829 València.
També es podrà presentar per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles a través de i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, se'n farà l'entrega per registre d'entrada.
3. El termini de presentació de sol·licituds serà de 20 dies hàbils comptats des de l'endemà de la publicació de la present orde en el Diari Oficial de la Comunitat Valenciana. L'incompliment del mencionat termini determinarà l'exclusió de la convocatòria.
Quinta. Documentació a presentar
1. Junt amb la sol·licitud les associacions musicals hauran de presentar l'imprés de dades complementàries que figura com a annex III de la present orde, degudament firmat per la persona que tinga la representació legal de l'entitat, relatiu als punts següents:
a) Projecte detallat de l'adquisició per a la qual se sol·licita la subvenció, que especifique marques, models i altres característiques tècniques rellevants de l'instrument o instruments que es pretén adquirir.
b) Pressupost detallat de gastos de l'adquisició.
En el cas que el pressupost supere la suma de 18.000,00 € (díhuit mil euros), sense comptar l'import de l'Impost sobre el Valor Afegit aplicable, s'hauran d'adjuntar, com a mínim, tres propostes de pressupostos diferents pel total dels instruments, de tres empreses subministradores.
c) Declaració responsable de la persona que té la representació legal de l'associació musical, relativa a les subvencions o ajudes rebudes durant els quatre exercicis anteriors i durant l'exercici fiscal en curs.
d) Declaració responsable de la persona que té la representació legal de l'associació musical, concernent als recursos econòmics, propis o diferents dels que s'oferixen en esta convocatòria, destinats a l'adquisició que, com a mínim, representen el 50% (cinquanta per cent) del gasto total.
e) Una memòria d'activitats musicals realitzades en els dos anys anteriors.
f) Justificació de la necessitat d'adquirir els instruments i l'ús a què seran destinats.
g) Un inventari d'instruments de l'associació musical.
h) De conformitat amb el que establix l'article 4 de l'indicat Decret 165/2010, de 8 d'octubre, del Consell, autorització perquè el òrgan instructor demane, de forma directa, l'acreditació que l'associació musical figura inscrita com a entitat sense ànim de lucre en el corresponent Registre d'Associacions o de Fundacions, dins de l'àmbit de la Comunitat Valenciana.
Si no atorga l'autorització indicada, l'entitat sol·licitant haurà d'aportar una certificació, expedida per l'òrgan competent, que acredite el compliment de requisit exigit en este apartat.
i) Declaració responsable de la persona que té la representació legal de l'associació musical, en la qual declare sota la seua responsabilitat:
i.1) L'acord adoptat per l'òrgan competent de l'entitat per a formular la sol·licitud de la subvenció.
i.2) El compromís de l'entitat de complir les obligacions que es deriven de la concessió de la subvenció en el cas de resultar beneficiària.
i.3) L'acord, adoptat per l'òrgan competent de l'associació musical, en virtut del qual se'l faculta, com a representant legal d'esta, per a subscriure la sol·licitud de subvenció i realitzar tots els tràmits relacionats amb l'esmentada sol·licitud.
En la declaració responsable a què es referix este apartat c) es farà constar que l'entitat disposa de tota la documentació acreditativa d'allò que s'hi ha declarat.
2. Així mateix, les associacions musicals també hauran d'aportar:
a) El model de domiciliació bancària en cas de nova perceptora o canvi de compte bancari, de conformitat amb el model que figura com a annex IV a la present orde i degudament subscrit pel representant o la representant legal de l'entitat sol·licitant.
D'acord amb el que disposa l'article 6.2 de l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'administració de la Generalitat, la persona física que sol·licite l'alta d'una domiciliació bancària en representació d'una associació musical podrà no presentar els documents vàlids en dret que deixen constància fidedigna de la seua representació, si l'esmentada entitat figura donada d'alta en el Registre de Representants de la Comunitat Valenciana o en el Registre de Contractistes i Empreses Classificades de la Comunitat Valenciana. En este cas autoritzarà l'òrgan administratiu perquè realitze les comprovacions o validacions informàtiques oportunes en els registres corresponents.
b) Certificat de reconeixement d'entitat o establiment de caràcter social, que comporta l'exempció de l'IVA, expedit per l'Agència Tributària, en el supòsit de tindre esta consideració. En cas contrari, haurà de manifestar-ho de forma expressa.
c) Certificació expedida per la Federació de Societats Musicals de la Comunitat Valenciana acreditativa que l'entitat sol·licitant està associada a l'esmentada Federació.
3. Les interessades hauran d'acreditar que es troben al corrent en el compliment de les obligacions tributàries i enfront de la Seguretat Social. A este respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
En el supòsit de no conferir la mencionada autorització, l'associació musical sol·licitant haurà d'aportar les certificacions següents:
a) Certificació de l'Agència Estatal d'Administració Tributària, que acredite que es troba al corrent de les seues obligacions.
b) Certificació de la Tresoreria General de la Seguretat Social, acreditativa de que es troba al corrent en el compliment de les seues obligacions enfront de la Seguretat Social.
c) Certificació de la direcció territorial de la Conselleria d'Hisenda i Administració Pública corresponent, acreditativa de que no té deutes de naturalesa tributària amb la Generalitat.
Sexta. Procediment de concessió
1. L'òrgan encarregat de l'ordenació i instrucció del procediment serà la Subsecretaria de la Conselleria de Governació, que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.
2. Es requerirà a les associacions musicals interessades que no reunisquen els requisits o no hagen aportat els documents que s'assenyalen en les bases d'esta convocatòria, perquè, en el termini màxim i improrrogable de deu dies, esmenen o acompanyen els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si així no ho feren, es considerarà que desistixen de la seua petició.
3. El termini per a tramitar les sol·licituds i resoldre i notificar les resolucions serà de sis mesos com a màxim, a comptar de l'endemà a aquell en què es facen públics per la Conselleria de Governació, la línia pressupostària i l'import global màxim destinat a la concessió d'estes subvencions en el Diari Oficial de la Comunitat Valenciana. Una vegada conclòs este termini sense que s'haja dictat i notificat resolució expressa, les associacions musicals interessades podran entendre desestimades les seues sol·licituds per silenci administratiu.
4. Les sol·licituds admeses a tràmit seran avaluades per una comissió de valoració, que elevarà proposta motivada de resolució al conseller de Governació.
Sèptima. Comissió avaluadora
1. L'avaluació de les sol·licituds de subvencions admeses a tràmit correspondrà a una comissió de valoració composta pels membres següents:
a) President o presidenta: la persona titular de la Subsecretaria de la Conselleria de Governació, o persona en qui delegue.
b) Vicepresident o vicepresidenta: la persona titular de la Secretaria General Administrativa de la Conselleria de Governació, o persona en qui delegue.
c) Vocals:
1. Un persona en representació de la Federació de Societats Musicals de la Comunitat Valenciana, a proposta d'esta i nomenada pel president o la presidenta de la comissió avaluadora. A l'efecte, l'esmentada Federació proposarà dos persones perquè una tinga la condició de vocal titular i l'altra la de vocal suplent.
2. Una persona experta en instruments musicals, nomenada pel president o la presidenta de la comissió avaluadora.
3. Les persones titulars de les direccions territorials de la Conselleria de Governació a Alacant, Castelló i València, o persones en els quals deleguen.
4. Un funcionari o una funcionària de la Generalitat.
c) Secretari o secretària: un funcionari o una funcionària de la Conselleria de Governació.
2. La comissió se sotmetrà, quant al seu règim de funcionament al que s'establix en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Huitena. Criteris de valoració i proposta de resolució
1. La comissió avaluadora efectuarà la valoració de les sol·licituds admeses a tràmit i la proposta d'assignació de l'import de les subvencions previstes en esta orde, tenint en compte les bases de la convocatòria i els criteris següents:
a) Projecte de l'adquisició que es tracte, per a 2012: fins a un màxim de 75 punts.
Es valoraran els següents aspectes, i amb el desglossament següent:
a.1) Característiques tècniques dels instruments a adquirir; adequació de l'adquisició a l'inventari existent en l'entitat i valoració de la necessitat i l'ús al qual va destinada l'adquisició; fins a un màxim de 35 punts.
a.2) Capacitat organitzativa de la peticionària. A l'efecte per a la seua valoració haurà d'aportar memòria d'activitats musicals dels dos anys anteriors; fins a un màxim de 20 punts.
a.3) Es valoraran els criteris de participació federal establits per la Federació de Societats Musicals de la Comunitat Valenciana, fins a un màxim de 10 punts.
A l'efecte, i per a la seua consideració per la comissió avaluadora, se sol·licitarà a l'esmentada Federació una certificació on consten les valoracions realitzades pels òrgans competents d'esta, que s'incorporarà a l'acta corresponent.
a)4. Impacte social del projecte, que es justificarà en l'escrit de necessitat de l'adquisició i ús al qual es destinarà l'instrument; fins a un màxim de 10 punts.
b) Interés cultural del projecte d'adquisició: fins a un màxim de 25 punts.
En este apartat es podrà valorar la seua adequació a la realitat sociocultural i situació econòmica del territori on s'ubique l'associació musical que realitze l'adquisició proposada, sempre que esta puga tindre un impacte generador de noves iniciatives que contribuïsquen a l'impuls i promoció social, econòmica i cultural de les bandes de música i de les associacions musicals, i a la difusió i protecció de la música.
2. Per a la realització de la baremació, la comissió avaluadora només podrà tindre en compte les dades aportades pels sol·licitants que hagen sigut degudament justificats per mitjà del suport documental exigit en esta convocatòria.
3. Per a la determinació de la quantia de les subvencions es tindrà en compte la puntuació total obtinguda per cada projecte en relació amb els criteris de prioritat que antecedixen i la seua ponderació. Es tindrà en compte, igualment, el pressupost de gastos de l'adquisició aportat pels sol·licitants amb les limitacions que establix la base primera, apartat 2.
4. Després d'avaluar totes les sol·licituds admeses a tràmit, la comissió avaluadora elevarà a l'òrgan competent per a resoldre una proposta motivada de resolució.
En la proposta motivada de resolució:
a) Figuraran les associacions musicals a les quals podria atorgar-se la subvenció, així com la quantia a atorgar, fins a esgotar el crèdit total disponible.
b) Es faran constar, si és el cas, les condicions, obligacions i determinacions accessòries a què haja de subjectar-se l'entitat beneficiària proposada.
c) Es ressenyaran les sol·licituds que hagen de ser denegades, així com les causes de denegació de les subvencions.
Novena. Tipus i quantia de les subvencions
1. Les subvencions seran de quantia variable, determinada en funció de la puntuació obtinguda en virtut dels criteris de valoració i distribució establits en la base huitena i en l'apartat següent d'esta mateixa base, fins a esgotar el crèdit disponible.
2. Per mitjà d'estes subvencions es contribuirà al finançament parcial, fins al màxim del cinquanta per cent (50%), dels gastos subvencionables.
Deu. Resolució de la convocatòria
1. Vista la proposta motivada de resolució formulada per la comissió avaluadora, el conseller de Governació dictarà la resolució que siga procedent.
2. El conseller de Governació, a proposta de la comissió avaluadora, podrà declarar deserta, totalment o parcialment, l'adjudicació de les subvencions convocades.
3. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.
4. Contra la resolució les associacions musicals interessades podran interposar potestativament recurs de reposició o bé podran plantejar directament recurs contenciós administratiu en la forma, terminis i condicions que determina la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjuí que les persones interessades puguen interposar qualsevol altre recurs que estimen pertinent.
Onze. Obligacions de les entitats beneficiàries
1. Les associacions musicals que obtinguen estes subvencions estan obligades a:
a) Realitzar l'adquisició d'acord amb el projecte presentat.
b) Deixar constància del patrocini de la Generalitat-Conselleria de Governació en les publicacions periòdiques que edite l'associació musical. Esta obligació s'aplicarà a partir de la publicació de la concessió de la subvenció.
c) No transmetre a títol onerós ni gratuït, ni cedir l'instrument adquirit amb l'ajuda obtinguda, durant la seua vida musical.
En el supòsit de reposició d'instruments que es troben en desús, a través de les ajudes d'esta convocatòria, haurà d'informar la Conselleria de Governació la destinació prevista per a estos, les seues característiques tècniques i la seua antiguitat, per si resultara d'interés l'instrument o instruments per a una col·lecció històrica institucional o per a la seua cessió a organismes no governamentals que cooperen en programes de desenrotllament, tant a Espanya com en la resta del món.
Després de la valoració corresponent dels instruments en desús que s'hagen reposat, s'acordarà amb l'associació musical interessada el que corresponga quant a la seua cessió.
d) Comunicar a la Conselleria de Governació, per mitjà de declaració responsable de la persona que tinga la representació legal de l'entitat, l'obtenció de subvencions o ajudes per a la mateixa finalitat, procedents de qualssevol administracions o ens públics o privats, amb indicació expressa de l'import de les subvencions aconseguides, a quins conceptes es destinaran i el percentatge del cost total real de tal actuació o actuacions que cobrixen. La comunicació haurà d'efectuar-se tan prompte com es tinga coneixement de l'obtenció de la subvenció i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.
e) Trobar-se al corrent en el compliment de les seues obligacions tributàries i enfront de la Seguretat Social, de conformitat amb el que preveuen els articles 22 i 23 del Reglament de la Llei 38/2003, de 17 de novembre, General de Subvencions, aprovat per Reial Decret 887/2006, de 21 de juliol.
f) Justificar les subvencions obtingudes dins del termini màxim establit en la present orde i de conformitat amb el que preveu la base següent.
g) No estar incurses en les prohibicions que s'establixen en l'article 13.2 i 13.3, de la Llei 38/2003, de 17 de novembre, General de Subvencions, a l'efecte de les quals s'aportarà declaració responsable.
2. Són també obligacions de les beneficiàries d'estes subvencions les que, amb caràcter general, s'establixen en l'article 14 de la Llei General de Subvencions.
3. L'incompliment de les obligacions anteriors produirà la pèrdua del dret al cobrament total o parcial de la subvenció atorgada, la deixarà sense efecte i donarà lloc, si és el cas, a l'exigència de les responsabilitats que corresponguen d'acord amb la legislació vigent i, de forma especial, atenent al que disposa el Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat.
Dotze. Justificació i pagament d'estes subvencions
1. La justificació per les associacions musicals beneficiàries del compliment de les obligacions imposades i de la consecució dels objectius previstos en l'acte de concessió de la subvenció, s'efectuarà per mitjà de la rendició del compte justificatiu simplificada regulada en l'article 75 del Reglament de la Llei 38/2003, General de Subvencions, aprovat per Reial Decret 887/2006, de 21 de juny, de conformitat amb les condicions i requisits previstos en esta base.
2. El compte justificatiu simplificat, per la totalitat de l'import destinat a finançar els gastos subvencionats, de conformitat amb el model que figura unit a l'orde com a annex V, i contindrà la informació següent:
a) Una memòria d'actuació justificativa del compliment de les condicions imposades en la concessió de la subvenció. En la mencionada memòria es faran constar de forma expressa els instruments realment adquirits i la seua correspondència amb els detallats en el programa d'adquisició presentat junt amb la sol·licitud.
b) Acreditació de la recepció per part de l'entitat beneficiària dels instruments adquirits objecte de la subvenció d'esta orde.
c) Una relació classificada, detallada i comprensiva de la totalitat dels recursos econòmics propis de l'entitat i dels ingressos o subvencions que financen l'adquisició dels instruments objecte de subvenció, amb indicació de l'import i la seua procedència.
d) Una relació classificada, detallada i comprensiva de la totalitat dels gastos i obligacions generats per l'adquisició dels instruments objecte de subvenció, amb identificació del concepte, de la correspondència amb els instruments detallats en el programa d'adquisició i amb el gasto assenyalat en el pressupost de gastos inicialment aportat, de la persona creditora i del document, el seu import, data d'emissió i, si és el cas, data de pagament. En el cas que la subvenció s'atorgue d'acord amb un pressupost estimat, s'indicaran les desviacions succeïdes.
e) Acreditació que la totalitat dels justificants originals corresponents a les dades a què es referixen els apartats precedents, estan sota depòsit i custòdia de la persona que tinga la representació legal de l'associació musical, a disposició de les comprovacions i requeriments que, si és el cas, siguen considerats necessaris per part dels òrgans gestors de la Conselleria de Governació.
f) Si és el cas, carta de pagament de reintegrament en el supòsit de romanents no aplicats, així com dels interessos que se'n deriven.
3. El compte justificatiu simplificat i tots els documents que la conformen, als quals es referix al número 2 d'esta base, hauran de firmar-se per la persona que tinga la representació legal de l'associació musical, qui declararà responsablement la veracitat de tot el que s'ha declarat, que complix amb tots els requisits i obligacions exigits en les bases de la present convocatòria de subvencions, que disposa de tota la documentació que així ho acredita i que es compromet al seu compliment durant el temps determinat en les bases indicades i en la Llei General de Subvencions i en el seu reglament.
4. En relació amb el compte justificatiu simplificat, la Conselleria de Governació comprovarà, a través de les tècniques de mostratge aleatori simple o per raó de la quantia i/o la destinació dels fons aplicats als gastos subvencionats, els justificants que crega oportuns i que permeten obtindre evidència raonable sobre l'adequada aplicació de la subvenció, finalitat per a la qual podrà requerir a l'entitat beneficiària la remissió dels originals dels justificants de gasto seleccionats.
5. En el cas que el pressupost supere la suma de 18.000,00 € (díhuit mil euros), sense comptar l'import de l'Impost sobre el Valor Afegit aplicable, l'entitat beneficiària haurà de sol·licitar, com a mínim, tres propostes de pressupostos diferents pel total dels instruments, de tres empreses subministradores. Els tres pressupostos, si no s'han aportat amb anterioritat, hauran de presentar-se junt amb la justificació.
6. Junt amb la justificació les associacions musicals beneficiàries hauran d'acreditar que es troben al corrent en el compliment de les obligacions tributàries i enfront de la Seguretat Social. A este respecte, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de forma directa, a través de certificats electrònics, l'acreditació del compliment de les obligacions tributàries i enfront de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Si no atorga l'esmentada autorització, l'entitat beneficiària haurà d'aportar les certificacions corresponents.
7. El termini per a presentar la justificació de la subvenció en els termes descrits en els apartats anteriors finalitzarà el dia 31 d'octubre de l'any 2012.
8. El pagament de les subvencions concedides es realitzaran d'una sola vegada quan es presenten, es comproven i s'aproven els justificants corresponents.
9. La no-presentació de la justificació del gasto en el termini fixat donarà lloc a la pèrdua de la subvenció i, així mateix, l'associació musical beneficiària podrà ser exclosa en les convocatòries d'anys successius, sense perjuí que es concedisca, amb caràcter previ a l'adopció de qualsevol decisió, el tràmit d'audiència.
Tretze. Desistiment sense efecte o minoració de l'import de la subvenció i exigència de reintegraments d'imports percebuts indegudament
1. En els supòsits de l'article 37 de la Llei 38/2003, de 17 de novembre, General de Subvencions, i en cas d'incompliment de les obligacions a què es referixen la bases onze i dotze d'esta convocatòria, es produirà la pèrdua del dret al cobrament total o parcial de la subvenció atorgada i podrà deixar-se sense efecte o minorar la seua quantia, amb reintegrament de les quantitats indegudament percebudes i l'exigència dels interessos de demora des del moment del pagament de la subvenció.
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a modificar la resolució de concessió.
Si l'alteració de les condicions del projecte d'adquisició subvencionat significa una reducció d'este, la modificació serà proporcional a la minoració efectuada.
Per al supòsit de l'obtenció d'ajudes concurrents, que siguen compatibles, la modificació només es produirà si la suma de les ajudes supera el cost de l'adquisició subvencionada, i en este cas es minorarà la quantitat que excedisca del cost final de l'adquisició.
3. Estes subvencions són compatibles amb altres ajudes, subvencions, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals sense que, aïlladament o en conjunt, superen el cost de l'activitat subvencionada.
Catorze. Règim d'infraccions i sancions
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.
Quinze. Interpretació i acceptació de les bases
1. La Conselleria de Governació es reserva la facultat d'interpretar el contingut de la present orde a l'efecte d'adjudicació de les subvencions.
2. La participació en la present convocatòria implica l'acceptació de les bases que la regulen.